Γεγονότα Φεβρουαρίου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Φεβρουάριο του 2024, συνοδευόμενα από τις πηγές μέσω των οποίων μεταδόθηκαν.

## 1 Φεβρουαρίου
**Πόλεμος και επιθέσεις**
* Ένας ένοπλος παίρνει επτά άτομα ομήρους σε ένα εργοστάσιο της αμερικανικής εταιρείας Procter & Gamble στο Γκεμπζέ, στην επαρχία Κοτζαελί της Τουρκίας, σε μια προφανή διαμαρτυρία κατά του πολέμου μεταξύ Ισραήλ και Χαμάς στη Γάζα. Ο δράστης συλλαμβάνεται αργότερα σώος και όλοι οι όμηροι απελευθερώνονται. (''The Guardian'')
* Ο Αμερικανός πρόεδρος Τζο Μπάιντεν υπογράφει το διάταγμα με το οποίο επιβάλλονται κυρώσεις σε βάρος των Ισραηλινών εποίκων στη Δυτική Όχθη που εμπλέκονται σε βίαιες ενέργειες εναντίον Παλαιστινίων στην περιοχή. (BBC News)

**Οικονομία και επιχειρήσεις**
* Η Ευρωπαϊκή Ένωση εγκρίνει επίσημα ένα πακέτο οικονομικής στήριξης ύψους 50 δισεκατομμυρίων ευρώ για την Ουκρανία, αφού η Ουγγαρία αποσύρει το βέτο της. Το πακέτο αναμένεται να βοηθήσει την ουκρανική κυβέρνηση να καλύψει ορισμένες δαπάνες για συντάξεις και μισθούς τα επόμενα τέσσερα χρόνια, με τα πρώτα κεφάλαια να αποδεσμεύονται τον Μάρτιο. (BBC News) (''The Economist'')

**Καταστροφές και δυστυχήματα**
* Στην Κένυα, ένα φορτηγό με φυσικό αέριο εκρήγνυται σε κατοικημένη περιοχή του Ναϊρόμπι, σκοτώνοντας τρία άτομα και τραυματίζοντας άλλα 297. (BBC News)

## 2 Φεβρουαρίου
**Πόλεμος και επιθέσεις**
* Ο αμερικανικός στρατός εξαπολύει αεροπορικές επιδρομές κατά του Σώματος Φρουρών της Ισλαμικής Επανάστασης (IRGC) και άλλων ομάδων που υποστηρίζονται από το Ιράν στο Ιράκ και τη Συρία, σε απάντηση στην επίθεση με μη επανδρωμένο αεροσκάφος που σκότωσε τρεις Αμερικανούς στρατιώτες στην Ιορδανία. Η Κεντρική Διοίκηση των Ηνωμένων Πολιτειών (CENTCOM) αναφέρει ότι περισσότεροι από 85 στόχοι επλήγησαν με 125 "πυρομαχικά ακριβείας". (NBC News) (BBC News)

**Πολιτική και εκλογές**
* Γενικές εκλογές στη Γουατεμάλα (2023)
** Το Ευρωπαϊκό Συμβούλιο εφαρμόζει κυρώσεις σε βάρος της Γενικής Εισαγγελέα της Γουατεμάλας Μαρία Κονσουέλο Πόρρας και τριών συνεργατών της, καθώς και σε βάρος ενός δικαστή, για υπονόμευση της δημοκρατίας, του κράτους δικαίου και της μεταβίβασης εξουσίας. (''Prensa Libre'')

**Αθλητισμός**
* Χόκεϊ επί πάγου στους Ολυμπιακούς Αγώνες
** Στο χόκεϊ επί πάγου, η National Hockey League ανακοινώνει ότι οι παίκτες της NHL θα έχουν τη δυνατότητα να παίξουν στους Χειμερινούς Ολυμπιακούς Αγώνες το 2026 και το 2030. Είναι η πρώτη φορά που το πρωτάθλημα επιτρέπει στους παίκτες του να συμμετάσχουν από το 2014. (''The Athletic'')

## 3 Φεβρουαρίου
**Πόλεμος και επιθέσεις**
* Πόλεμος Ισραήλ-Χαμάς
** Το υπουργείο Υγείας της Γάζας αναφέρει ότι 127 Παλαιστίνιοι (συμπεριλαμβανομένων τουλάχιστον 92 ανθρώπων στη Ράφα) σκοτώθηκαν σε ισραηλινές επιθέσεις τις τελευταίες 24 ώρες, ανεβάζοντας τον αριθμό των νεκρών σε 27.365. (Al Jazeera) (Al Jazeera)
* Ρωσική εισβολή στην Ουκρανία
** Τουλάχιστον 28 άμαχοι σκοτώνονται από υποτιθέμενους βομβαρδισμούς της Ουκρανίας στο κατεχόμενο από τη Ρωσία Λισιτσάνσκ, στην περιφέρεια Λουχάνσκ. Δέκα άλλοι διασώζονται αφού παγιδεύτηκαν κάτω από τα ερείπια. (AP)

**Καταστροφές και δυστυχήματα**
* Η Χιλή κηρύσσεται σε κατάσταση έκτακτης ανάγκης καθώς πυρκαγιές σκοτώνουν τουλάχιστον 51 ανθρώπους σε ολόκληρη τη χώρα, ενώ εκατοντάδες άλλοι αγνοούνται. Πολλαπλές πυρκαγιές έχουν αναφερθεί στο Βαλπαραΐσο και στη Βίνια ντελ Μαρ. Περισσότερα από 1.100 κτίρια έχουν καταστραφεί. (Reuters)

**Πολιτική και εκλογές**
* Αμερικανικές προεδρικές εκλογές (2024)
** Ο Αμερικανός πρόεδρος Τζο Μπάιντεν κερδίζει τις προκριματικές εκλογές των Δημοκρατικών στη Νότια Καρολίνα ενόψει των προεδρικών εκλογών του 2024. (NBC News)
* Σε μια συμφωνία διαμοιρασμού της εξουσίας, η Μισέλ Ο'Νιλ γίνεται Πρώτη Υπουργός της Βόρειας Ιρλανδίας, σηματοδοτώντας την πρώτη φορά που η θέση αυτή καταλαμβάνεται από Ιρλανδό εθνικιστή, ενώ η Έμμα Λιτλ-Πένγκελι του Δημοκρατικού Ενωτικού Κόμματος γίνεται αναπληρώτρια πρώτη υπουργός. (BBC News)

## 4 Φεβρουαρίου
**Πόλεμος και επιθέσεις**
* Τριάντα επτά άνθρωποι σκοτώνονται κατά τη διάρκεια συγκρούσεων για μια ύποπτη διένεξη για τη γη στη διαφιλονικούμενη περιοχή του Αμπιέι στα σύνορα μεταξύ του Νοτίου Σουδάν και του Σουδάν. (AP)

**Τέχνες και πολιτισμός**
* 66η απονομή βραβείων Grammy
** Η Μάιλι Σάιρους κερδίζει το πρώτο της βραβείο Grammy για το σινγκλ της του 2023 "Flowers". (CBS News)
** Η Τέιλορ Σουίφτ κερδίζει στην κατηγορία Άλμπουμ της Χρονιάς με το *[[Midnights (άλμπουμ)|Midnights]]* και ανακοινώνει την επικείμενη κυκλοφορία του νέου της άλμπουμ, με τίτλο, *[[The Tortured Poets Department]]*, στις 19 Απριλίου 2024. (''Variety'')

**Καταστροφές και δυστυχήματα**
* Ο αριθμός των νεκρών από τις δασικές πυρκαγιές στο Βαλπαραΐσο της Χιλής αυξάνεται σε τουλάχιστον 112 άτομα, ενώ μεταξύ 3.000 και 6.000 σπίτια έχουν καταστραφεί από τις φωτιές. (BBC News)

**Πολιτική και εκλογές**
* Ο πρόεδρος της Ναμίμπιας Χάγκε Γκέινγκομπ πεθαίνει σε ηλικία 82 ετών και τον διαδέχεται ο αντιπρόεδρος Νανγκόλο Εμπούμπα σε υπηρεσιακή βάση. (''The Namibian'')
* Σαλβαδορανές γενικές εκλογές (2024)
** Οι πολίτες στο Ελ Σαλβαδόρ ψηφίζουν για να εκλέξουν τον πρόεδρο, τον αντιπρόεδρο και τη νομοθετική συνέλευση. Με ποσοστό άνω του 80% της λαϊκής ψήφου, ο Ναγίμπ Μπουκέλε επανεκλέγεται σαρωτικά από τον πρώτο γύρο. (BBC News) (Reuters)

## 5 Φεβρουαρίου
**Πόλεμος και επιθέσεις**
* Μια επίθεση μη επανδρωμένου αεροσκάφους εναντίον βάσης των αμερικανικών στρατιωτικών δυνάμεων στο κυβερνείο Ντέιρ εζ-Ζορ της Συρίας, σκοτώνει επτά μαχητές των Συριακές Δημοκρατικές Δυνάμεις και τραυματίζει άλλους 18. Η Ισλαμική Αντίσταση στο Ιράκ αναλαμβάνει την ευθύνη. (Al Jazeera) (AP)

**Καταστροφές και δυστυχήματα**
* Στις Φιλιππίνες, 13 άνθρωποι στο Νταβάο ντε Όρο και άλλοι επτά στο Νταβάο ντελ Νόρτε σκοτώνονται κατά τη διάρκεια κατολισθήσεων και πλημμυρών. (Reuters)

**Πολιτική και εκλογές**
* Το κυβερνών κόμμα Fidesz της Ουγγαρίας μποϊκοτάρει την έκτακτη συνεδρίαση της Εθνοσυνέλευσης που συγκαλείται από ομάδες της αντιπολίτευσης για να επιταχυνθεί η έγκριση της αίτησης της Σουηδίας για ένταξη στο ΝΑΤΟ. (Politico)
* Ο βασιλιάς του Ηνωμένου Βασιλείου Κάρολος Γ΄ διαγιγνώσκεται με καρκίνο έπειτα από ιατρική εξέταση.(BBC News)

## 6 Φεβρουαρίου
**Πόλεμος και επιθέσεις**
* Δύο εκτελεστές του Επαναστατικού Λαϊκού Απελευθερωτικού Κόμματος/Μετώπου ανοίγουν πυρ έξω από το Δικαστικό Μέγαρο Κωνσταντινούπολης στην Τουρκία, σκοτώνοντας ένα άτομο και τραυματίζοντας άλλα πέντε, πριν σκοτωθούν σε ανταλλαγή πυροβολισμών με την αστυνομία. (Al Jazeera)
* Το νησί Αίγινα μένει χωρίς πόσιμο νερό έπειτα από έκρηξη που θέτει εκτός λειτουργίας υποθαλάσσιο αγωγό γλυκού νερού μήκους 12 χιλιομέτρων (7,5 μιλίων). Ο περιφερειάρχης Αττικής Νίκος Χαρδαλιάς κάνει λόγο για πράξη δολιοφθοράς. (AP)

**Καταστροφές και δυστυχήματα**
* Ο πρώην πρόεδρος της Χιλής Σεμπαστιάν Πινιέρα σκοτώνεται σε συντριβή ελικοπτέρου στη λίμνη Ράνκο της Χιλής. (Reuters)
* Έντεκα άνθρωποι σκοτώνονται και άλλοι 150 τραυματίζονται σε πυρκαγιά που ξεσπά σε εργοστάσιο πυροτεχνημάτων στην Χάρντα της Ινδίας. (AP)

**Πολιτική και εκλογές**
** Το Εφετείο των ΗΠΑ στην Ουάσιγκτον αποφαίνεται ότι ο πρώην πρόεδρος Ντόναλντ Τραμπ δεν απολαμβάνει προεδρικής ασυλίας και συνεπώς μπορεί να διωχθεί ποινικά για φερόμενη απόπειρα ανατροπής των αποτελεσμάτων των προεδρικών εκλογών του 2020.
(BBC News)

## 7 Φεβρουαρίου
**Πόλεμος και επιθέσεις**
* Ρωσική εισβολή στην Ουκρανία
** Οι ρωσικές δυνάμεις εξαπολύουν κύμα επιθέσεων με πυραύλους και με μη επανδρωμένα αεροσκάφη σε όλη την Ουκρανία, σκοτώνοντας τουλάχιστον τρεις πολίτες και τραυματίζοντας άλλους 11, συμπεριλαμβανομένων δύο στο Κίεβο. Αναφέρονται πύραυλοι κρουζες πάνω από το Λβιβ, το Τερνοπίλ και το Ιβάνο-Φρανκίβσκ. (BBC News)
* Δίδυμες βομβιστικές επιθέσεις έξω από εκλογικά γραφεία σκοτώνουν τουλάχιστον 29 ανθρώπους και τραυματίζουν δεκάδες άλλους στο Μπαλοχιστάν του Πακιστάν ενόψει των αυριανών γενικών εκλογών. Καμία ομάδα δεν ανέλαβε την ευθύνη για τις επιθέσεις. (AP)
* Η κυβέρνηση της Ταϊλάνδης και οι αυτονομιστές από το Μουσουλμανικό Ισλάμ στο νότιο τμήμα της χώρας συμφώνησαν σε μια πιθανή ειρηνευτική διαδικασία για να σταματήσει μια εξέγερση που ξεκίνησε το 2004. (AP)

**Νόμος και έγκλημα**
* Η Νικαράγουα χορηγεί πολιτικό άσυλο στον πρώην πρόεδρο του Παναμά Ρικάρδο Μαρτινέλι αφού ζητά προστασία στην πρεσβεία της Νικαράγουας στην Πόλη του Παναμά. (Reuters)

**Πολιτική και εκλογές**
* Προεδρικές εκλογές στο Αζερμπαϊτζάν (2024)
** Ο Πρόεδρος του Αζερμπαϊτζάν Ιλχάμ Αλίγιεφ επανεκλέγεται για πέμπτη θητεία.(Reuters)

**Επιστήμη και τεχνολογία**
* Μια ομάδα αστρονόμων ανακαλύπτει ότι ένα φεγγάρι του Κρόνου, ο Μίμας, μπορεί να φιλοξενεί έναν υγρό ωκεανό κάτω από το παγωμένο κέλυφός του και να πληροί έτσι τις προϋποθέσεις για κατοικησιμότητα. (Space.com)

## 8 Φεβρουαρίου
**Πόλεμος και επιθέσεις**
* Ρωσική εισβολή στην Ουκρανία
** Ο Ουκρανός πρόεδρος Βολοντίμιρ Ζελένσκι παύει τον Βαλέρι Ζαλούζνι από τη θέση του αρχιστράτηγου των Ένοπλων Δυνάμεων της Ουκρανίας, έπειτα από μήνες φημών για διαφωνία μεταξύ του Ζελένσκι και του Ζαλούζνι. Ο διοικητής των χερσαίων δυνάμεων Αλεξάντρ Σίρσκι διορίζεται αρχιστράτηγος σε αντικατάσταση του Ζαλούζνι. (BBC News)

**Καταστροφές και δυστυχήματα**
* Οι Ισλανδοί αξιωματούχοι κηρύσσουν κατάσταση έκτακτης ανάγκης έπειτα από μια νέα ηφαιστειακή έκρηξη που κόβει το ζεστό νερό για περί τις 20.000 ανθρώπους νότια του Ρέικιαβικ.(NU)
* Ο αριθμός των νεκρών από κατολίσθηση στο Μπαγκντάτι του Ιμερέτι στη Γεωργία, αυξάνεται σε εννέα, ύστερα από την ολοκλήρωση των επιχειρήσεων από τα σωστικά συνεργεία.(RFE/RL) (Agenda.ge)
* Πέντε πεζοναύτες των Ηνωμένων Πολιτειών της Αμερικής επιβεβαιώνονται ως νεκροί μετά τον εντοπισμό ενός ελικοπτέρου Sikorsky CH-53E Super Stallion, το οποίο συνετρίβη χθες στην κομητεία Σαν Ντιέγκο, στην Καλιφόρνια των ΗΠΑ.(NBC News)

**Πολιτική και εκλογές**
* Πακιστανικές γενικές εκλογές (2024)
** Οι ψηφοφόροι στο Πακιστάν εκλέγουν τα μέλη της 16ης Εθνοσυνέλευσης. (Reuters)
** Οι υπηρεσίες κινητής τηλεφωνίας αναστέλλονται προσωρινά και χιλιάδες στρατιώτες αναπτύσσονται για την προστασία των εκλογικών τμημάτων κατά τη διάρκεια των γενικών εκλογών, καθώς πέντε αστυνομικοί σκοτώνονται από βόμβα με στόχο περίπολο στο Κουλάτσι της Κάιμπερ Παχτούνκουα, και δύο παιδιά σκοτώνονται σε βομβιστική επίθεση σε εκλογικό τμήμα του Μπαλοχιστάν.(Reuters)

**Επιστήμη και τεχνολογία**
* Η αποστολή PACE της NASA εκτοξεύεται με πύραυλο Falcon 9 στο σταθμό του Κέιπ Κανάβεραλ στη Φλόριντα των ΗΠΑ, για να μελετήσει τον ωκεανό και την ατμόσφαιρα της Γης (Ars Technica)

## 9 Φεβρουαρίου
**Πόλεμος και επιθέσεις**
* Πόλεμος Χαμάς-Ισραήλ (2023-σήμερα)
** Ο πρωθυπουργός του Ισραήλ Μπενιαμίν Νετανιάχου διατάζει τις Ισραηλινές Δυνάμεις Άμυνας να σχεδιάσουν εκκενώσεις της πόλης Ράφα. (BBC News)

**Νόμος και έγκλημα**
* Το Ομοσπονδιακό Δικαστήριο της Μαλαισίας σε μια απόφαση-ορόσημο κηρύσσει αρκετές περιπτώσεις ισλαμικής νομοθεσίας που ψηφίστηκε από την πολιτειακή κυβέρνηση του Κελαντάν ως αντισυνταγματικές. (CNA)
* Τέσσερις άνθρωποι σκοτώνονται και ένας τραυματίζεται κατά τη διάρκεια μαζικών πυροβολισμών σε αγορά στο Ρουστάβι του Κβέμο Καρτλί στη Γεωργία. Ο ένοπλος συλλαμβάνεται. (Reuters)

## 10 Φεβρουαρίου
**Πόλεμος και επιθέσεις**
* Τέσσερις στρατιώτες των Εμιράτων και ένας αξιωματικός του Μπαχρέιν σκοτώνονται, ενώ άλλα δέκα άτομα τραυματίζονται, όταν ένας στρατιώτης ανοίγει πυρ σε στρατιωτική βάση στο Μογκαντίσου, πρωτεύουσα της Σομαλίας, πριν σκοτωθεί στην ανταλλαγή πυροβολισμών που ακολούθησε. Την ευθύνη αναλαμβάνει η Αλ-Σαμπάαμπ. (AP)

**Καταστροφές και δυστυχήματα**
* Ένα ελικόπτερο Eurocopter EC130 συντρίβεται κοντά στο Νίπτον, στην Καλιφόρνια των ΗΠΑ, σκοτώνοντας και τους έξι επιβαίνοντες, συμπεριλαμβανομένου του Νιγηριανού τραπεζίτη Χέρμπερτ Γουίγκουε. (CBS News)

**Πολιτική και εκλογές**
* Εκτεταμένες διαδηλώσεις εκδηλώνονται στη Σενεγάλη μετά την ανακοίνωση του προέδρου Μακί Σαλ ότι οι προεδρικές εκλογές αναβάλλονται από τις 25 Φεβρουαρίου για τις 15 Δεκεμβρίου. (Sky News)
* Πακιστανικές γενικές εκλογές (2024)
** Παρά το προβάδισμα του Ίμραν Χαν, ο Ναγουάζ Σαρίφ διεκδικεί τη νίκη εν μέσω ισχυρισμών για νοθεία των εκλογών υπό την ηγεσία των στρατιωτικών.(''Time'')
* Η πρόεδρος της Ουγγαρίας Καταλί Νόβακ παραιτείται μία εβδομάδα μετά την αποκάλυψη από τα μέσα ενημέρωσης ότι είχε δώσει χάρη σε άτομο που είχε καταδικαστεί για βοήθεια σε σεξουαλική κακοποίηση παιδιών.(Reuters)

**Αθλητισμός**
* Ασιατικό Κύπελλο Εθνών Ποδοσφαίρου 2023
** Στο ποδόσφαιρο συλλόγων, η οικοδέσποινα Κατάρ κατακτά τον δεύτερο συνεχόμενο τίτλο της στο Ασιατικό Κύπελλο μετά τη νίκη της επί της Ιορδανίας με 3–1 στον τελικό. Ο Ακράμ Αφίφ πετυχαίνει χατ τρικ στα πέναλτι. (Reuters μέσω ''The Guardian'')

## 11 Φεβρουαρίου
**Πόλεμος και επιθέσεις**
* Πόλεμος Χαμάς-Ισραήλ
** Η Χαμάς ανακοινώνει το θάνατο δύο Ισραηλινών ομήρων και αναφέρει ότι άλλοι οκτώ τραυματίστηκαν σοβαρά από Ισραηλινές αεροπορικές επιδρομές στη Λωρίδα της Γάζας τις τελευταίες 96 ώρες.(Reuters)
* Εμφύλιος πόλεμος στη Μιανμάρ
** Η στρατιωτική χούντα της Μιανμάρ ανακοινώνει ότι όλοι οι άνδρες ηλικίας 18 έως 35 ετών και όλες οι γυναίκες ηλικίας 18 έως 27 ετών θα πρέπει να συμπληρώσουν δύο χρόνια υποχρεωτικής στρατιωτικής θητείας, εν μέσω εδαφικών απωλειών από τις αντιχουντικές δυνάμεις στον συνεχιζόμενο εμφύλιο πόλεμο.(Reuters)

**Καταστροφές και δυστυχήματα**
* Στις Φιλιππίνες ο αριθμός των νεκρών από τις κατολισθήσεις στη Μάκο του Νταβάο δε Όρο του Μιντανάο, πέντε χρόνια πριν, αυξάνεται σε 54 άτομα. Εξήντα τρία άλλα άτομα συνεχίζουν να αγνοούνται.
(Al Jazeera)

**Νόμος και έγκλημα**
* Μια γυναίκα σκοτώνεται από πυρά από αστυνομικό εκτός υπηρεσίας στο Λέικγουντ Τσερτς του Χιούστον στο Τέξας. (''The Washington Post'')

**Πολιτική και εκλογές**
* Φινλανδικές προεδρικές εκλογές (2024)
** Ο Αλεξάντερ Στουμπ εκλέγεται πρόεδρος της Φινλανδίας με ποσοστό 51,6% των ψήφων. (Yle)

**Αθλητισμός**
* Αγωνιστική περίοδος NFL του 2023
** Σούπερ Μπολ LVIII
*** Στο αμερικανικό ποδόσφαιρο οι Kansas City Chiefs κατακτούν το Σούπερ Μπολ για δεύτερη συνεχόμενη χρονιά, επικρατώντας των San Francisco 49ers με 25–22. Οι Chiefs είναι η πρώτη ομάδα που κατακτά το Σούπερ Μπολ ξανά από το 2005. Το Super Bowl LVIII είναι το τηλεοπτικό πρόγραμμα με τη μεγαλύτερη τηλεθέαση στην ιστορία των ΗΠΑ, με μέσο όρο 123,4 εκατομμύρια τηλεθεατές σε όλες τις πλατφόρμες τηλεόρασης και streaming. (BBC Sport)
* Κύπελλο Εθνών Αφρικής 2023
** Στο ποδόσφαιρο συλλόγων η Ακτή Ελεφαντοστού κατακτά το τρίτο Κύπελλο Εθνών Αφρικής με νίκη επί της Νιγηρίας με 2–1 στον τελικό. Ο Σεμπαστιέν Αγιέρ πετυχαίνει το νικητήριο τέρμα στο 81ο λεπτό. (''The Guardian'')

## 12 Φεβρουαρίου
**Πόλεμος και επιθέσεις**
* Πόλεμος Χαμάς–Ισραήλ (2023-σήμερα)
** Τουλάχιστον 67 άνθρωποι σκοτώνονται κατά τη διάρκεια νυχτερινών Ισραηλινών αεροπορικών επιδρομών στη Ράφα. (Al Jazeera)
* Συριακός εμφύλιος πόλεμος
** Αντάρτες από το Ισλαμικό Κράτος επιτίθενται σε στρατώνα κοντά στην Αλ-Σουχνά της Συρίας, σκοτώνοντας εννέα στρατιώτες και καταλαμβάνοντας πολλά όπλα και οχήματα που άφησαν πίσω τους οι κυβερνητικές δυνάμεις που διέφευγαν. (AP)

**Καταστροφές και δυστυχήματα**
* Το Τρινιντάντ και Τομπάγκο κηρύσσει εθνική κατάσταση έκτακτης ανάγκης έπειτα από μαζική πετρελαιοκηλίδα στα ανοικτά των ακτών του Τομπάγκο. (CBS News)
* Δύο βάρκες συγκρούονται στον ποταμό Κονγκό κοντά στην Κινσάσα, στη Λαϊκή Δημοκρατία του Κονγκό- με τον αριθμό των νεκρών να παραμένει ασαφής. (AP)

**Νόμος και έγκλημα**
* Ένα άτομο σκοτώνεται και άλλα πέντε τραυματίζονται σε μαζικό πυροβολισμό στο σταθμό Mount Eden Avenue, στο Χάιμπριτζ του Μπρονξ στη Νέα Υόρκη των ΗΠΑ. (Al Jazeera)
* Ένας άνδρας ανοίγει πυρ σε ναυτιλιακή εταιρεία στη Γλυφάδα, σκοτώνοντας τρία άτομα, πριν αυτοκτονήσει.
(AP)

## 13 Φεβρουαρίου
**Πόλεμος και επιθέσεις**
* Τέσσερις Αρμένιοι στρατιώτες σκοτώνονται και πολλοί άλλοι τραυματίζονται από στρατεύματα του Αζερμπαϊτζάν κοντά στο αρμενικό χωριό Νερκίν Χαντ της επαρχίας Σιουνίκ. (Reuters)
* Εμφύλιος πόλεμος στη Μιανμάρ
** Ο Στρατός του Αρακάν ισχυρίζεται ότι βύθισε τρία πλοία της χούντας που ταξίδευαν στον ποταμό Καλαντάν στην πολιτεία Ραχίν της Μιανμάρ, με αποτέλεσμα να χάσουν τη ζωή τους έως και 900 άνθρωποι. Η βύθιση είναι μία από τις μεγαλύτερες απώλειες στην ιστορία του ναυτικού. (Atlas News)  (The Star)

**Νόμος και έγκλημα**
* Πέντε άνθρωποι σκοτώνονται και άλλοι τέσσερις τραυματίζονται σοβαρά από πυροβολισμούς από αυτοκίνητο στην Τόα Μπάχα του Πουέρτο Ρίκο. (ABC News)

**Πολιτική και εκλογές**
* Ειδική εκλογή για την 3η περιφέρεια του Κογκρέσου στη Νέα Υόρκη (2024)
** Στις ΗΠΑ, ο Δημοκρατικός Τομ Σουότσι κερδίζει τις ειδικές εκλογές στην πρώην έδρα του, η οποία είχε κενωθεί μετά την αποπομπή του Ρεπουμπλικανού Τζορτζ Σάντος. (AP)
* Η Βουλή των Αντιπροσώπων των Ηνωμένων Πολιτειών ψηφίζει την καθαίρεση του υπουργού Εσωτερικής Ασφάλειας Αλεχάντρο Μαγιόρκας με ψήφους 214-213, με τρεις Ρεπουμπλικάνους της Βουλής να ψηφίζουν "Όχι" μαζί με όλους τους Δημοκρατικούς της Βουλής. (ABC News)

## 14 Φεβρουαρίου
**Πόλεμος και επιθέσεις**
* Πόλεμος Χαμάς–Ισραήλ (2023-σήμερα)
** Σε επίθεση με ρουκέτα από τον Λίβανο σε στρατιωτική βάση στο Σαφέντ του Ισραήλ, σκοτώνεται ένας Ισραηλινός στρατιώτης και τραυματίζονται αρκετοί άλλοι. Σε απάντηση, σε ισραηλινές αεροπορικές επιδρομές στο νότιο Λίβανο σκοτώνονται 11 άμαχοι και τέσσερις μαχητές της Χεζμπολάχ στη Ναμπατιέ και την Αλ-Σαουάνα. (''The Guardian'')
* Δύο Κινέζοι ψαράδες πνίγονται και άλλοι δύο διασώζονται όταν το σκάφος τους ανατρέπεται κοντά στο Κινμέν, Ταϊβάν, ενώ καταδιώκονται από την Ακτοφυλακή Ταϊβάν, η οποία ισχυρίζεται ότι οι ψαράδες καταπατούσαν το έδαφος.(AP)

**Καταστροφές και δυστυχήματα**
* Κηρύσσεται κατάσταση έκτακτης ανάγκης στο Κράισττσερτς της Νέας Ζηλανδίας, καθώς οι πυροσβέστες προσπαθούν να ελέγξουν μια πυρκαγιά στο Πορτ Χιλς, λίγο έξω από την πόλη. (''Stuff'')
* Δεκαπέντε άνθρωποι σκοτώνονται και άλλοι οκτώ τραυματίζονται όταν ένα φορτηγό και τέσσερα μικρά λεωφορεία συγκρούονται στην Αλεξάνδρεια της Αιγύπτου. (AP)
* Ένα άτομο σκοτώνεται και άλλα 53 τραυματίζονται όταν καταρρέει μπαλκόνι εκκλησίας κατά τη διάρκεια λειτουργίας την [Τετάρτη της Σαρακοστής στο Σαν Χοσέ δελ Μόντε, του Μπουλακάν, στις Φιλιππίνες. (WION)

**Διεθνείς σχέσεις**
* Οι αμερικανικές αρχές ανακοινώνουν μια "σοβαρή εθνική απειλή για την ασφάλεια" έπειτα από τις ενδείξεις των μυστικών υπηρεσιών του στρατού ότι η Ρωσία σκοπεύσει να εκτοξεύσει στο διάστημα πυρηνικά όπλα.(''The Telegraph'')
* Η Κούβα και η Νότια Κορέα συνάπτουν διπλωματικές σχέσεις έπειτα από την ανταλλαγή επιστολών μέσω των αντιπροσώπων τους στα Ηνωμένα Έθνη.
(Reuters)

**Νόμος και έγκλημα**
* Ένα άτομο σκοτώνεται και άλλα 22 τραυματίζονται σε μαζικούς πυροβολισμούς κατά τη διάρκεια του αγώνα των Kansas City Chiefs στην παρέλαση του 58ου Σούπερ Μπολ στο Γιούνιον Στέισον του Κάνσας Σίτι στο Μισούρι των ΗΠΑ. Τρεις ένοπλοι ύποπτοι συλλαμβάνονται στον τόπο της τραγωδίας. (ABC News)

**Πολιτική και εκλογές**
* Ινδονησιακές γενικές εκλογές (2024)
** Οι Ινδονήσιοι εκλέγουν τον πρόεδρο , τον αντιπρόεδρο, τα μέλη της Λαϊκής Συμβουλευτικής Συνέλευσης και τοπικούς αντιπροσώπους. (Al Jazeera)

**Επιστήμη και τεχνολογία**
* Μια υποθαλάσσια κατασκευή ηλικίας άνω των 10.000 ετών από τη Λίθινη Εποχή ανακαλύπτεται στον Κόλπο του Μεκλεμβούργου, στη Βαλτική Θάλασσα. Το πέτρινο τείχος μήκους ενός χιλιομέτρου ενδέχεται να είναι η αρχαιότερη ανθρωπογενής κατασκευή στη γη. (CNN)

## 15 Φεβρουαρίου
**Επιχειρήσεις και οικονομία**
* Το Ηνωμένο Βασίλειο εισέρχεται σε τεχνική ύφεση, καθώς σε έκθεση που εκδίδεται από το Εθνικό Γραφείο Στατιστικής αναφέρεται ότι η οικονομία συρρικνώθηκε για δύο συνεχόμενα τρίμηνα. (CNBC)

**Καταστροφές και ατυχήματα**
* Έντεκα άνθρωποι σκοτώνονται και άλλοι τέσσερις τραυματίζονται κατά τη διάρκεια πυρκαγιάς σε εργοστάσιο χρωμάτων στο Νέο Δελχί της Ινδίας. (AP)

**Νόμος και έγκλημα**
* Το Ελληνικό Κοινοβούλιο με ψήφους 176-76 νομιμοποιεί τον γάμο μεταξύ ατόμων του ίδιου φύλου και την υιοθεσία, αποτελώντας την πρώτη Ορθόδοξη χώρα που το πράττει. (''The Guardian'')

**Πολιτική και εκλογές**
* Επαναληπτικές εκλογές στο Γουελινγκμποράου και στο Κίνγκσγουντ το 2024
** Στο Ηνωμένο Βασίλειο, οι Γκεν Κίτσεν και Ντάμιεν Ίγκαν από το Εργατικό Κόμμα κερδίζουν αντίστοιχα τις έδρες στις περιφέρειες Γουελινγκμποράου και Κίνγκσγουντ από το Συντηρητικό Κόμμα σε δύο επαναληπτικές εκλογές. (BBC News)

**Επιστήμη και τεχνολογία**
* Ο *[[Οδυσσέας (σεληνιακή προσεδάφιση)|Οδυσσέας]]*, ο πρώτος αμερικανικός σεληνιακός προσεδαφιστής μετά την αποτυχημένη Αποστολή Peregrine Mission One, εκτοξεύεται στο Διαστημικό Κέντρο Κένεντι στη Φλόριντα των ΗΠΑ. (Space.com)
* Το OpenAI παρουσιάζει το Sora, ένα νέο μοντέλο τεχνητής νοημοσύνης που μετατρέπει κείμενο σε βίντεο.
(''The Guardian'')

## 16 Φεβρουαρίου
**Πόλεμος και επιθέσεις**
* Ισραηλινοπαλαιστινιακή σύγκρουση
** Δύο άνθρωποι σκοτώνονται και άλλοι τέσσερις τραυματίζονται από μαζικούς πυροβολισμούς σε σταθμό λεωφορείων κοντά στο Κιριάτ Μαλαχί του Ισραήλ. Ο δράστης σκοτώνεται από έναν έφεδρο των IDF εκτός υπηρεσίας. (Al Arabiya) (''Times of Israel'')
* Ρωσική εισβολή στην Ουκρανία
** Η Ουκρανία ανακοινώνει την απόσυρση των στρατευμάτων της από θέσεις στα νότια της Αβντίβκα εν μέσω σφοδρών συγκρούσεων με ρωσικές δυνάμεις για τον έλεγχο της πόλης. Η απόσυρση έρχεται μία ημέρα μετά την είσοδο στρατιωτών της Ρωσίας στην πόλη από πολλές κατευθύνσεις. (''Kyiv Post'')

**Καταστροφές και δυστυχήματα**
* Πέντε εργάτες σκοτώνονται και άλλοι τρεις τραυματίζονται μετά την κατάρρευση ενός υπό κατασκευή σούπερ μάρκετ στη Φλωρεντία της Ιταλίας. (AP)

**Πολιτική και εκλογές**
* Θάνατος του Αλεξέι Ναβάλνι
** Ο Αλεξέι Ναβάλνι, εξέχων ηγέτης της ρωσικής αντιπολίτευσης και σφοδρός επικριτής του προέδρου Βλαντιμίρ Πούτιν, πεθαίνει ενώ εκτίει ποινή κάθειρξης 19 ετών στη φυλακή. (CNN)

## 17 Φεβρουαρίου
**Πόλεμος και επιθέσεις**
* Ρωσική εισβολή στην Ουκρανία
** Ο αρχιστράτηγος Αλεξάντερ Σίρσκι ανακοινώνει την πλήρη αποχώρηση των ουκρανικών δυνάμεων από την Αβντίνκα., έπειτα από σφορές και πολύμηνες συγκρούσεις και τις απόπειρες της Ρωσίας να καταλάβουν την πόλη. (''The Kyiv Independent'')

**Νόμος και έγκλημα**
* Δώδεκα άνθρωποι σκοτώνονται όταν ένας άνδρας ανοίγει πυρ εναντίον των συγγενών του κατά τη διάρκεια οικογενειακής διαμάχης σε ένα χωριό στην κομητεία Φαριάμπ, στην επαρχία Κερμάν του Ιράν. (AP)
* Τέσσερις άνθρωποι σκοτώνονται από πυροβολισμούς σε πλυντήριο αυτοκινήτων στο Μπέρμιγχαμ της Αλαμπάμα στις Ηνωμένες Πολιτείες.(CBS News)

## 18 Φεβρουαρίου
**Πόλεμος και επιθέσεις**
* Ρωσική εισβολή στην Ουκρανία
** Η πρωθυπουργός της Δανίας Μέττε Φρεντέρικσεν ανακοινώνει ότι η χώρα θα δωρίσει όλα τα βλήματα πυροβολικού στην Ουκρανία. (''The Telegraph'')
* Ισραηλινοπαλαιστινιακή σύγκρουση
** Το υπουργικό συμβούλιο του Ισραήλ υιοθετεί ψήφισμα που αντιτίθεται στη μονομερή αναγνώριση ενός παλαιστινιακού κράτους, έπειτα από σχόλια της Γαλλίας και του Ηνωμένου Βασιλείου που δηλώνουν ότι θα εξέταζαν το ενδεχόμενο μονομερούς αναγνώρισης εάν το Ισραήλ αντιτασσόταν στις διαπραγματεύσεις με τους Παλαιστίνιους. (''The Times of Israel'') (''Wall Street Journal'')
* Στην Παπούα Νέα Γουινέα τουλάχιστον 64 άνθρωποι σκοτώνονται κατά τη διάρκεια ενδοφυλετικών συγκρούσεων μεταξύ των φυλών Αμπουλίν και Σικίν κοντά στο Γουαμπάγκ, στην επαρχία Ένγκα.
(France 24)

**Νόμος και έγκλημα**
* Στις ΗΠΑ, δύο αστυνομικοί και ένας τραυματιοφορέας σκοτώνονται ενώ ανταποκρίνονται σε οικογενειακή διαμάχη στο Μπέρνσβιλ της Μινεσότα. Ο δράστης σκοτώνεται επίσης. (CNN)

**Τέχνες και πολιτισμός**
* 77α Βραβεία BAFTA:
** Το φιλμ *"[[Οπενχάιμερ (ταινία)|Οπενχάιμερ]]"* κερδίζει στην κατηγορία Καλύτερης Ταινίας, ο Κρίστοφερ Νόλαν το βραβείο Καλύτερης Σκηνοθεσίας, ενώ τα βραβεία καλύτερου ρόλου σε γυναίκες και άντρες περιέρχονται αντίστοιχα στους Έμα Στόουν και Κίλιαν Μέρφι.
Επί συνόλου 13 υποψηφιοτήτων, η ταινία κερδίζει τις 7, πετυχαίνοντας ρεκόρ στα χρονικά των βραβείων για τα περισσότερα για μία μόνο ταινία. (ABC News)

**Αθλητισμός**
* Το παιδί-θαύμα στο σκάκι Ασουάθ Καουσίκ από τη Σινγκαπούρη στα οκτώ του χρόνια γίνεται ο νεότερος παίκτης που νίκησε έναν γκραν μετρ σε μια κλασική παρτίδα τουρνουά στην Ελβετία. (CNN)

## 19 Φεβρουαρίου

**Καταστροφές και δυστυχήματα**
* Τέσσερις άνθρωποι σκοτώνονται, τρεις τραυματίζονται και 17 αγνοούνται έπειτα από την κατάρρευση ενός κτιρίου στη Βηρυτό του Λιβάνου. (AP)

**Νόμος και έγκλημα**
* Το Διεθνές Δικαστήριο διεξάγει δημόσιες ακροάσεις για την ισραηλινή κατοχή παλαιστινιακών εδαφών. (Reuters)
* Η Γερουσία του Πακιστάν απορρίπτει νομοσχέδιο για την εισαγωγή του δημόσιου απαγχονισμού για τους βιαστές. (''The News Pakistan'')

**Αθλητισμός**
* O Γουίλιαμ Μπάιρον κερδίζει το 66ο Daytona 500. Είναι η 9η νίκη για τον ιδιοκτήτη της ομάδας Ρικ Χέντρικ στη διοργάνωση. (NASCAR)

## 20 Φεβρουαρίου
**Πόλεμος και επιθέσεις**
* Ρωσική εισβολή στην Ουκρανία
** Η Σουηδία χορηγεί το μεγαλύτερο μέχρι σήμερα πακέτο στρατιωτικής βοήθειας προς την Ουκρανία με βοήθεια ύψους 680 εκατομμυρίων δολαρίων. (Reuters)
* Εμφύλιος πόλεμος στη Μιανμάρ (2021-σήμερα)
** Ο Εθνικός Απελευθερωτικός Στρατός Πα-Ο ισχυρίζεται ότι από βομβαρδισμούς του Τατμαντάου (βιρμανικός στρατός της χούντας) σκοτώθηκαν επτά πρόσφυγες στο Χσι Χσενγκ.(Radio Free Asia)

**Καταστροφές και δυστυχήματα**
* Τέσσερα άτομα σκοτώνονται, τρία τραυματίζονται και άλλα 17 αγνοούνται έπειτα από την κατάρρευση ενός κτηρίου στη Βηρυτό, πρωτεύουσα του Λιβάνου.
(AP)

**Επιστήμη και τεχνολογία**
* Αστρονόμοι εντοπίζουν το πιο φωτεινό αντικείμενο που έχει παρατηρηθεί ποτέ, το QSO J0529-4351, ένα κβάζαρ που προσαυξάνεται γύρω στη μία ηλιακή μάζα την ημέρα. (The Guardian) (Nature Astronomy)

## 21 Φεβρουαρίου
**Πόλεμος και επιθέσεις**
* Ιρακινή σύρραξη
** Αναφορές αναφέρουν ότι σε συγκρούσεις μεταξύ αντίπαλων σιιτικών πολιτοφυλακών, κυρίως των Ασάιμπ Αχλ αλ Χακ και Σαράγια αλ Σαλάμ, έχουν σκοτωθεί τουλάχιστον 200 μαχητές σε όλο το Ιράκ τους τελευταίους δύο μήνες. (''The Medialine'')

**Καταστροφές και δυστυχήματα**
* Μια υπό κατασκευή γέφυρα στο Λόχεμ των Κάτω Χωρών καταρρέει, σκοτώνοντας δύο εργάτες και τραυματίζοντας άλλους δύο. (AP)
* Δεκατέσσερις άνθρωποι σκοτώνονται και άλλοι έντεκα τραυματίζονται κατά την κατάρρευση ενός παράνομου χρυσωρυχείου στο δήμο Ανγκοστούρα της Βενεζουέλας. (AP)
* Δεκαπέντε άνθρωποι σκοτώνονται και δύο επιζούν όταν ένα φορτηγό πέφτει από γκρεμό στο Μαμπινάι του Νέγρος Οριεντάλ στις Φιλιππίνες. (AP μέσω ABC News)

**Νόμος και έγκλημα**
* Ο πρόεδρος της Λευκορωσίας Αλεξάντερ Λουκασένκο ζητά ένοπλες περιπολίες ασφαλείας στους δρόμους και στους χώρους εργασίας, επικαλούμενος την πιθανότητα "εξτρεμιστικών" εγκλημάτων. (Reuters)

## 22 Φεβρουαρίου
**Πόλεμος και επιθέσεις**
* Ισραηλινοπαλαιστινιακή σύγκρουση, Πόλεμος Χαμάς-Ισραήλ
** Σαράντα άνθρωποι σκοτώνονται και άλλοι 100 τραυματίζονται σε ισραηλινή αεροπορική επιδρομή εναντίον κατοικιών στην Ντέιρ αλ Μπαλάχ στην κεντρική Λωρίδα της Γάζας. (Al Jazeera)
** Ένας Ισραηλινός σκοτώνεται και άλλοι 11 τραυματίζονται σοβαρά σε επίθεση με πυροβολισμούς από τρεις Παλαιστίνιους κοντά στον ισραηλινό οικισμό Μαάλ Αντουμίμ στην κατεχόμενη Δυτική Όχθη. Δύο ένοπλοι σκοτώνονται από Ισραηλινούς στρατιώτες, ενώ ένας τρίτος τραυματίζεται και συλλαμβάνεται. (''The National News'') (''Times of Israel'')
* Πόλεμος στο Σουδάν
** Το Παγκόσμιο Επισιτιστικό Πρόγραμμα δημοσιεύει έκθεση στην οποία αναφέρεται ότι πάνω από το 95% του πληθυσμού του Σουδάν δεν μπορεί να εξασφαλίσει ένα γεύμα την ημέρα. (''Barron's'')

**Καταστροφές και δυστυχήματα**
* Πέντε άνθρωποι σκοτώνονται όταν μια φορτηγίδα συγκρούεται με τη γέφυρα Λιξίνσα στην Γκουανγκτζόου της Κίνας. (Reuters) (''The New York Times'')
* Εννέα άνθρωποι σκοτώνονται, άλλοι 15 τραυματίζονται και ένας αγνοείται κατά τη διάρκεια πυρκαγιάς σε 14ώροφο συγκρότημα κατοικιών στη Βαλένθια της Ισπανίας. (AP)
* Τουλάχιστον οκτώ άνθρωποι σκοτώνονται κατά τη διάρκεια πλημμυρών και κατολισθήσεων στην πολιτεία Ρίο ντε Τζανέιρο της Βραζιλίας. (AP)

**Επιστήμη και τεχνολογία**
* Ο ''Οδυσσέας'' προσγειώνεται με επιτυχία στη Σελήνη, κοντά στο σεληνιακό νότιο πόλο, καθιστώντας την την πρώτη ιδιωτική εταιρεία που προσγειώνει με επιτυχία διαστημόπλοιο στην επιφάνεια της Σελήνης. (BBC News)

## 23 Φεβρουαρίου
**Πόλεμος και επιθέσεις**
* Πόλεμος στην Αμχάρα
** Σε επιδρομή της αιθιοπικής αεροπορίας σκοτώνονται τουλάχιστον 15 άτομα και τραυματίζονται περισσότερα από 20 άλλα στη Βόρειο Σέουα της Αιθιοπίας, με πολλά από τα θύματα να διαφεύγουν από συγκρούσεις μεταξύ της Φάνο και της αιθιοπικής κυβέρνησης.(Reuters) (The East African) 

**Καταστροφές και δυστυχήματα**
* Τουλάχιστον 15 άτομα σκοτώνονται και περισσότερα από 44 τραυματίζονται στη διάρκεια φωτιάς σε συγκρότημα διαμερισμάτων στη Ναντσίνγκ της Κίνας. (Al Jazeera)

**Νόμος και έγκλημα**
* Τρεις γυναίκες σκοτώνονται κατά τη διάρκεια ενός μαζικού μαχαιρώματος σε έναν οίκο ανοχής στη Βιέννη, πρωτεύουσα της Αυστρίας. Συλλαμβάνεται ένας 27χρονος άνδρας ως ύποπτος. (Swiss Info)

**Πολιτική και εκλογές**
* Προεδρικές εκλογές στη Σενεγάλη (2024)
** Ο πρόεδρος της Σενεγάλης Μάκι Σαλ δηλώνει ότι θα αποχωρήσει από την προεδρία τον Απρίλιο, αλλά δεν δίνει συγκεκριμένη ημερομηνία για τις προεδρικές εκλογές, οι οποίες αναβλήθηκαν στις αρχές του μήνα. (AP)

**Επιστήμη και τεχνολογία**
* Δορυφόροι του Ουρανού, Δορυφόροι του Ποσειδώνα
** Ανακαλύπτονται τρεις νέοι δορυφόροι του ηλιακού συστήματος, ένας γύρω από τον Ουρανό και δύο γύρω από τον Ποσειδώνα, ανεβάζοντας το σύνολο των γνωστών δορυφόρων τους σε 28 και 16, αντίστοιχα. (PBS)

## 24 Φεβρουαρίου
**Καταστροφές και δυστυχήματα**
* Περιβαλλοντικές επιπτώσεις της κρίσης στην Ερυθρά Θάλασσα
** Μεγάλη πετρελαιοκηλίδα από το κατεστραμμένο από πυραύλους φορτηγό πλοίο *Rubymar 2* από τους Χούθι σχηματίζεται στον κόλπο του Άντεν, απειλώντας με περιβαλλοντική καταστροφή. (''Times of India'')
* Στην Τανζανία 25 άνθρωποι σκοτώνονται και 21 τραυματίζονται σε δρόμο που συνδέει την Αρούσα με τη Ναμάνγκα, όταν οδηγός φορτηγού χάνει τον έλεγχο του οχήματός του και συγκρούεται με άλλα τρία οχήματα. (Barron's)(Barron's)(Barron's)

**Πολιτική και εκλογές**
* Ο Ντόναλντ Τραμπ κερδίζει τις προκριματικές εκλογές στη Νότια Καρολίνα για το χρίσμα του Ρεπουμπλικανικού Κόμματος για τις προεδρικές εκλογές του 2024 . (Fox News) (CNN)
* Σε σύνοδο κορυφής στην Αμπούτζα της Νιγηρίας η ECOWAS αίρει τις κυρώσεις κατά του Νίγηρα, αλλά συνεχίζει να απαιτεί την απελευθέρωση του καθαιρεθέντος προέδρου Μοχάμετ Μπαζούμ και της οικογένειάς του. (Al Jazeera)

## 25 Φεβρουαρίου
**Πόλεμος και επιθέσεις**
* Πόλεμος Χαμάς-Ισραήλ
** Ο στρατός των ΗΠΑ εξαπολύει πλήγματα εναντίον 18 στόχων των Χούθι. (Politico)
** Δύο μέλη της Χεζμπολάχ σκοτώνονται από ισραηλινό πλήγμα στο αλ-Κουσέιρ της Συρίας. (Times of Israel)
* Η Τουρκία εξαπολύει αεροπορική επιδρομή στο βόρειο Ιράκ σκοτώνοντας 4 φερόμενα μέλη του PKK. (Hürriyet Daily)

**Καταστροφές και δυστυχήματα**
* Εννέα άνθρωποι σκοτώνονται και άλλοι 17 τραυματίζονται σε δυστύχημα με λεωφορείο κοντά στο Παουλπίτερσμπουργκ της Νότιας Αφρικής. (AP)

**Πολιτική και εκλογές**
* Λευκορωσικές βουλευτικές εκλογές (2024)
** Αρχίζει η ψηφοφορία για τις εκλογές στην Εθνοσυνέλευση της Δημοκρατίας της Λευκορωσίας, την Πανλευκορωσική Λαϊκή Συνέλευση και τα τοπικά συμβούλια, με μόνο τέσσερα φιλοκυβερνητικά κόμματα να επιτρέπεται να θέσουν υποψηφιότητα. Η αρχηγός της αντιπολίτευσης Σβιατλάνα Τσιχανόφσκαγια προτρέπει τους Λευκορώσους να μποϊκοτάρουν τις εκλογές, υποσχόμενη τη διεξαγωγή εκλογών για το Συντονιστικό Συμβούλιο τον Μάιο του τρέχοντος έτους. (POLITICO)
** Ο νυν πρόεδρος Αλεξάντερ Λουκασένκο υπόσχεται να κατέβει στις επόμενες προεδρικές εκλογές στη Λευκορωσία κατά τη διάρκεια της ψηφοφορίας. (Reuters)

## 26 Φεβρουαρίου
**Πόλεμος και επιθέσεις**
* Πόλεμος Χαμάς-Ισραήλ
** Το Ισραήλ πραγματοποιεί αεροπορικές επιδρομές σε θέσεις της Χεζμπολάχ στην Κοιλάδα Μπεκάα του Λιβάνου, σηματοδοτώντας τη βαθύτερη εισβολή του Ισραήλ στο Λίβανο από την έναρξη των εχθροπραξιών. (Reuters)
* Μαχητές της RED-Tabara εξαπολύουν επίθεση στην Μπουρίνγκα της επαρχίας Μπουμπάνζα του Μπουρούντι, σκοτώνοντας εννέα άτομα και τραυματίζοντας άλλα πέντε. Η τοπική έδρα του κυβερνώντος κόμματος CNDD-FDD πυρπολείται επίσης. (Actualite)

**Νόμος και έγκλημα**
* Διαμαρτυρίες για τον πόλεμο Ισραήλ-Χαμάς
** Μετά την αυτοπυρπόληση έξω από την πρεσβεία του Ισραήλ στην Ουάσιγκτον την Κυριακή, ο Άαρον Μπούσνελ υποκύπτει στα τραύματά του σε νοσοκομείο. (Al Jazeera)

**Πολιτική και εκλογές**
* Γενικές εκλογές στο Τουβαλού (2024)
** Ο Φελέτι Τέο εκλέγεται χωρίς αντίπαλο ως ο νέος πρωθυπουργός του Τουβαλού. Ο απερχόμενος πρωθυπουργός Καουσέα Νατάνο απέτυχε να επανεκλεγεί στις γενικές εκλογές του Ιανουαρίου. (RNZ) (Reuters)
* Διεύρυνση του NATO
** Το κοινοβούλιο της Ουγγαρίας επικυρώνει την αίτηση της Σουηδίας για ένταξη στο ΝΑΤΟ.(BBC News)
Ουγγρικές προεδρικές εκλογές (2024)
** Η Εθνοσυνέλευση επιλέγει τον Τάμας Σούλιοκ ως τον επόμενο πρόεδρο της Ουγγαρίας. (Reuters)
* Ο πρωθυπουργός του Κράτους της Παλαιστίνης Μοχάμαντ Σταγιέχ και σύσσωμη η κυβέρνησή του παραιτούνται, εν μέσω χαμηλής δημοτικότητας και πιέσεων από την κυβέρνηση των ΗΠΑ για μεταρρυθμίσεις κατά τη διάρκεια του πολέμου μεταξύ Ισραήλ και Χαμάς.(CNN)

## 27 Φεβρουαρίου
**Πόλεμος και επιθέσεις**
* Δύο άνθρωποι σκοτώνονται στο Κόνακρι, πρωτεύουσα της Γουινέας, κατά τη διάρκεια διαδηλώσεων που σχετίζονται με μια συνεχιζόμενη πανεθνική απεργία. (Reuters)

**Καταστροφές και δυστυχήματα**
* Τριάντα ένας άνθρωποι σκοτώνονται και δέκα ακόμη τραυματίζονται όταν λεωφορείο που εκτελούσε δρομολόγιο από το Μάλι προς την Μπουρκίνα Φάσο συγκρούεται σε δρόμο στο Κουμαντού. (AP)

**Πολιτική και εκλογές**
* Προκριματικές εκλογές του Ρεπουμπλικανικού Κόμματος 2024, Προκριματικές εκλογές του Δημοκρατικού Κόμματος 2024
** Στο Μίτσιγκαν πραγματοποιούνται οι προκριματικές εκλογές για το χρίσμα των υποψηφίων του Ρεπουμπλικανικού και του Δημοκρατικού Κόμματος για τις αμερικανικές προεδρικές εκλογές του 2024. Ο πρώην πρόεδρος Ντόναλντ Τραμπ και ο πρόεδρος Τζο Μπάιντεν είναι οι αντίστοιχοι νικητές. (VOA) (''The New York Times'')

## 28 Φεβρουαρίου
**Πόλεμος και επιθέσεις**
* Η κυβέρνηση του Τσαντ ανακοινώνει ότι μια νυχτερινή επίθεση στο αρχηγείο των υπηρεσιών ασφαλείας του στην Ντζαμένα είχε ως αποτέλεσμα το θάνατο αρκετών ατόμων, κατηγορώντας το Σοσιαλιστικό Κόμμα Χωρίς Σύνορα ότι πραγματοποίησε την επίθεση. Με περιορισμούς στο διαδίκτυο στην πρωτεύουσα ο στρατός του Τσαντ πολιορκεί την έδρα του κόμματος με αποτέλεσμα να σκοτωθούν αρκετά άτομα, μεταξύ των οποίων και ο πρόεδρός του Γιαγιά Ντιλό Τζερού. (BBC News) (Al Jazeera English) (The Washington Post)

**Καταστροφές και δυστυχήματα**
* Πετρέλαιο αρχίζει να εκβράζει στο Μποναίρ, που πιστεύεται ότι προέρχεται από το πλοίο *Gulfstream 2* με περίπου 35.000 βαρέλια πετρελαίου . Το πλοίο ανατράπηκε κοντά στο Τομπάγκο νωρίτερα τον Φεβρουάριο. (NOS)
* Τουλάχιστον 17 άνθρωποι σκοτώνονται έπειτα από τη σύγκρουση δύο λεωφορείων στο Σαν Χουάν ντε Οπόα, στο διαμέρισμα Κοπάν, στην Ονδούρα.(Reuters)

**Νόμος και έγκλημα**
* Σιδηροδρομικό δυστύχημα στα Τέμπη
** Έναν χρόνο μετά το σιδηροδρομικό δυστύχημα στα Τέμπη, η Ελλάδα παραλύει εξαιτίας 24ωρης γενικής απεργίας της ΑΔΕΔΥ. Στην απεργία συμμετέχουν οι εργαζόμενοι στον κλάδο μεταφορών "ως ένδειξη τιμής και σεβασμού στη μνήμη των θυμάτων, με αφορμή τη συμπλήρωση ενός έτους από την τραγωδία των Τεμπών, ζητώντας την πλήρη διαλεύκανση των αιτιών".(newsit.gr)

## 29 Φεβρουαρίου
**Πόλεμος και επιθέσεις**
* Πόλεμος Χαμάς-Ισραήλ
** Τουλάχιστον 112 άνθρωποι σκοτώνονται και άλλοι 760 τραυματίζονται στην πόλη της Γάζας κατά τη λήψη βοήθειας. Το υπουργείο Υγείας της Γάζας κατηγορεί τις IDF, ενώ Ισραηλινοί αξιωματούχοι ισχυρίζονται ότι οι στρατιώτες πυροβόλησαν ένα ξεχωριστό πλήθος και ότι οι περισσότεροι θάνατοι προκλήθηκαν από τον επακόλουθο πανικό. (AP) (Washington Post) (BBC)
** Συνέπειες του πολέμου Ισραήλ-Χαμάς
*** Δύο Ισραηλινοί πυροβολούνται και σκοτώνονται σε επίθεση σε βενζινάδικο κοντά στον ισραηλινό οικισμό Ελί, στη Δυτική Όχθη. (Times of Israel)

**Καταστροφές και δυστυχήματα**
* Τουλάχιστον 43 άνθρωποι σκοτώνονται σε πυρκαγιά σε κτίριο στην Ντάκα, πρωτεύουσα του Μπαγκλαντές. (BBC News)
* Η πυρκαγιά στο Σμόκχαους Κρικ του Τέξας Πανχάντλ εξαπλώνεται και γίνεται η μεγαλύτερη φωτιά στην ιστορία του Τέξας. (AP)

**Διεθνείς σχέσεις**
* Ο πρόεδρος της Κολομβίας Γκουστάβο Πέτρο ανακοινώνει ότι η Κολομβία αναστέλλει την αγορά οπλισμού από ισραηλινούς κατασκευαστές και κηρύσσει την Ισραηλινή εισβολή στη Λωρίδα της Γάζας ως γενοκτονία. (W Radio)

**Πολιτική και εκλογές**
* Επαναληπτική εκλογή στο Ρότσντεϊλ (2024):
** Οι κάτοικοι στο Ρότσντεϊλ της Αγγλίας ψηφίζουν για να εκλέξουν νέο μέλος του Κοινοβουλίου σε μια αμφιλεγόμενη αναπληρωματική εκλογή που επισκιάζεται από τον πόλεμο Ισραήλ-Χαμάς. (Guardian)
** O υποψήφιος του Κόμματος Εργατών της Βρετανίας Τζορτζ Γκάλογουεϊ κερδίζει την επαναληπτική εκλογή με 12.335 ψήφους. (BBC News)

02